Description: Description: Grb_nik ЦРНА ГОРА

СКУПШТИНА ОПШТИНЕ НИКШИЋ

Број:01-030-171/1

Никшић, 28.07.2024. године

З А П И С Н И К

Са двадесетпрве сједнице Скупштине општине Никшић, одржане 18.07., 23.07. и 25.07.2024. године.

Сједница је одржана у сали 1 Скупштине општине Никшић и почела је са радом у 13.30 часова.

На основу евиденционе листе, предсједник Скупштине је констатовао да, на почетку сједнице, присуствује 39 одборника и да постоји кворум за рад и пуноважно одлучивање.

Сједници нијесу присуствовали одборници: Миливоје Зарубица и Миодраг Давидовић.

Поред одборника, сједници Скупштине присуствовали су: предсједник Општине Марко Ковачевић, потпредсједници Општине Митар Горановић и Зоран Томић, старјешине органа локалне управе и представници медија.

По позиву, учешће на сједници Скупштине, путем института „слободна столица“ поводом 3. тачке дневног реда - Информације о остваривању социјалне политике у општини Никшић у 2023. години, са Предлогом оцјене и закључака пријавила је НВО Фондација Волонтери Црне Горе.

Сагласно члану 69 Пословника о раду Скупштине општине Никшић, предсједник Скупштине дао је на изјашњење Записник са двадесeте сједнице Скупштине општине Никшић, одржане 25.06.2024. године.

Скупштина је са 39 гласова "за", без гласова "против" и без "уздржаних" гласова, усвојила

З а п и с н и к

двадесете сједнице Скупштине општине Никшић, одржане 25.06.2024. године, без примједби

Предсједник Скупштине је дао потребна објашњења о предложеном дневном реду сједнице Скупштине и појаснио да је сједницу Скупштине сазвао у складу са чланом 60 Пословника о раду Скупштине на захтјев 16 одборника Коалиције „Европски тим за Никшић“ и независне одборнице Татјане Кнежевић Перишић, који су уз захтјев за сазивање сједнице доставили и Предлог за разрјешење Марка Ковачевића, предсједника Општине Никшић. Такође, указала се потреба за разматрањем Информације о остваривању социјалне политике у општини Никшић у 2023. години и одлуке из имовинско - правних односа.

Подсјетио је да је у припреми сједнице, одржана сједница Колегијума на којој је договорен датум одржавања, дневни ред и начин рада сједнице Скупштине.

Сагласно Пословнику прешло се на утврђивање дневног реда сједнице Скупштине.

Предсједник Општине, актом број 02-031-2430 од 12.07.2024. године, доставио је предлог за допуну дневног са предлогом акта, да се у дневни ред сједнице, као тачка дневног реда, уврсти – Предлог одлуке о приступању Споразуму градоначелника за климу и енергију и изради Акционог плана за одрживу енергију и климу.

Актом број 01-030-сл од 16.07.2024. године, предсједник Скупштине доставио је предлог за допуну дневног реда сједнице Скупштине са образложењем, да се у дневни ред сједнице, као тачка дневног реда, уврсти - Избор и именовања.

Одборник Иван Зечевић, на самој сједници, предложио је да се тачка 1. - Предлог за разрјешење Марка Ковачевића, предсједника Општине Никшић, изостави из предложеног дневног реда сједнице Скупштине.

Скупштина се, сагласно Пословнику о раду, прво изјаснила о предлогу за измјену, па затим о предлозима за допуну дневног реда сједнице Скупштине.

Скупштина је са 20 гласова "за", 19 гласова "против" и без "уздржаних" гласова прихватила предлог одборника Ивана Зечевића да се из предложеног дневног реда сједнице изостави тачка 1. - Предлог за разрјешење Марка Ковачевића, предсједника Општине Никшић.

Предсједник Клуба одборника ДПС-а, Борис Муратовић затражио је ријеч како би додатно образложио иницијативу за смјену предсједника Општине и изнио став везано за изостављање ове тачке из дневног реда сједнице Скупштине. Предсједник Скупштине Немања Вуковић није дозволио одборнику Муратовићу да узме ријеч, јер Пословником о раду Скупштине није прописана могућност да, представник предлагача, даје додатна појашњења и износи ставове поводом измјена предложеног дневног реда сједнице Скупштине.

Незадовољни што предсједник Скупштине није дозволио да изнесу свој став, поводом изостављања иницијативе из дневног реда сједнице Скупштине, одборници опозиције су заузели простор испред говорнице и стола предсједника Скупштине општине, поручујући да ће наставак сједнице дозволити тек након што им се омогући да говоре.

Предсједник Скупштине је позвао предсједнике клубова одборника да одрже сједницу Колегијума, како би се договорили о наставку сједнице и одредио паузу у 14. 50 часова.

Након одржане сједнице Колегијума, предсједник Скупштине је обавијестио одборнике да је на сједници Колегијума постигнут договор да Скупштина настави са радом 23.07.2024. године, са почетком у 9.00 часова.

\* \* \*

Прије почетка наставка сједнице, који је заказан за 23.07.2024.године, са почетком у 9.00 часова, предсједник Скупштине је обавијестио присутне да је уважио захтјев клубова одборика: -ЗА БУДУЋНОСТ НИКШИЋА (Демократски фронт, Покрет за промјене, Радничка партија, За Живот Никшића), Демократе – ДЕМОС и Социјалистичке народне партије Црне Горе – Уједињена Црна Гора, за одлагање сједнице и заказао наставак за четвртак 25.07.2024.године, са почетком у 11.00 часова.

\* \* \*

Скупштина је наставила са радом 25.07.2024.године у 11.45 часова.

Прешло се на изјашњење о предлозима за допуну дневног реда сједнице Скупштине.

Скупштина је са 22 гласа "за", без гласова "против" и без "уздржаних" гласова усвојила предлог предсједника Општине да се у дневни ред сједнице, као тачка дневног реда, уврсти - Предлог одлуке о приступању Споразуму градоначелника за климу и енергију и изради Акционог плана за одрживу енергију и климу.

Предсједник Скупштине је предложио да се Предлог одлуке о приступању Споразуму градоначелника за климу и енергију и изради Акционог плана за одрживу енергију и климу разматра као 2. тачка дневног реда.

Скупштина је са 22 гласа "за", без гласова "против" и без "уздржаних" гласова усвојила предлог предсједника Скупштине да се у дневни ред сједнице, као тачка дневног реда, уврсти - Избор и именовања.

Предсједник Скупштине је предложио да се Избор и именовања разматра као 4. тачка дневног реда.

Скупштина је са 22 гласа "за", без гласова "против" и без "уздржаних" гласова, утврдила сљедећи

Д н е в н и р е д

1. Предлог одлуке о измјени Одлуке о давању у закуп земљишта путем прикупљања понуда ради постављања привремених објеката у складу са Одлуком о доношењу програма привремених објеката на територији општине Никшић;
2. Предлог одлуке о приступању Споразуму градоначелника за климу и енергију и изради Акционог плана за одрживу енергију и климу;
3. Информација о остваривању социјалне политике у општини Никшић у 2023. години, са Предлогом оцјене и закључака;
4. Избор и именовања.

Начин рада и одлучивања је био као и на претходим сједницама Скупштине.

Прешло се разматрање тачака по утврђеном дневном реду.

I

Предлог одлуке о измјени Одлуке о давању у закуп земљишта путем прикупљања понуда ради постављања привремених објеката у складу са Одлуком о доношењу програма привремених објеката на територији општине Никшић

Предсједник Скупштине је подсјетио да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност прихватили Предлог одлуке и предложили Скупштини да исти усвоји.

Уводно излагање, поводом ове тачке дневног реда, имао је Радосав Урошевић.

Претреса није било.

II

Предлог одлуке о приступању Споразуму градоначелника за климу и енергију и изради Акционог плана за одрживу енергију и климу

Предсједник Скупштине је подсјетио да је надлежно радно тијело Скупштине, Одбор за Статут и прописе прихватио Предлог одлуке и предложио Скупштини да исти усвоји.

Уводно излагање, поводом ове тачке дневног реда, имала је Миланка Радуловић, секретарка Секретаријата за уређење простора и заштиту животне средине.

У дискусији је учествовао Марко Ковачевић, предсједник Општине.

Завршног излагања није било.

III

Информација о остваривању социјалне политике у општини Никшић у 2023. години, са Предлогом оцјене и закључака

Предсједник Скупштине је подсјетио да су надлежна радна тијела Скупштине, Одбор за финансије, привреду и развој, Одбор за друштвене дјелатности и Савјет за равноправност полова прихватили Информацију и предложили Скупштини да исту усвоји.

Уводно излагање, поводом ове тачке дневног реда, имала је Татјана Бјелетић, руководитељка Одјељења за социјалну и дјечју заштиту.

У претресу су учествовали: Аница Ђуровић, Немања Вуковић, Анђела Војиновић и Арсеније Лалатовић.

Питања и завршног излагања није било.

Поводом ове тачке дневног реда, у раду сједнице Скупштине, путем института „слободна столица“ учествовао је Мирко Павићевић, извршни директор Фондације Волонтери Црне Горе.

IV

Избор и именовања

У оквиру ове тачке дневног реда, била је предвиђена измјена Одлуке о именовању Жирија за додјелу Награде ослобођења Никшића за 2024. годину. Кратко појашњење поводом ове тачке дневног реда, дао је предсједник Скупштине.

Скупштина се појединачно изјаснила о свим тачкама дневног реда.

Скупштина је са 22 гласа „за“, без гласова „против“ и без „уздржаних“ гласова, донијела

Одлуку

о измјени Одлуке о давању у закуп земљишта путем прикупљања понуда ради постављања привремених објеката у складу са Одлуком о доношењу програма привремених објеката на територији општине Никшић

Скупштина је са 22 гласа "за", без гласова "против" и без "уздржаних" гласова, донијела

Одлуку

о приступању Споразуму градоначелника за климу и енергију и изради Акционог плана за одрживу енергију и климу

Скупштина је са 22 гласа "за", без гласова "против" и без "уздржаних" гласова, дала сљедећу

О ц ј е н у

Информација о остваривању социјалне политике у општини Никшић у 2023. години, сједињена кроз рад локалне самоуправе, ЈУ Центра за социјални рад за општине Никшић, Плужине и Шавник и Општинске организације Црвеног крста садржи податке о броју породица и лица у стању социјалне потребе, њиховој стамбеној ситуираности, податке о нивоу социјалне заштите која се односи на основна и допунска права и примијењене мјере и облике у области социјалне и д‌јечје заштите, податке о постојећим и додатним облицима социјалне заштите, који су остваривани активностима Од‌јељења за социјалну и д‌јечију заштиту и Од‌јељења за борачко-инвалидску заштиту и заштиту избјеглица и расељених лица у оквиру Секретаријата за културу, спорт, младе и социјално старање, Општинске организације Црвеног крста и ЈУ Центар за социјални рад за општине Никшић, Плужине и Шавник, податке о спровођењу пројеката и радионица из области социјалне заштите, податке из области добровољног давалаштва крви, као и податке о активностима које се односе на избјеглице и расељена лица у 2023. години.

На основу дате оцјене, Скупштина је са 22 гласа "за", без гласова "против" и без "уздржаних" гласова, донијела сљедеће

З а к љ у ч к е

1. Усваја се Информација о остваривању социјалне политике у општини Никшић за 2023. годину.
2. Како би се, у складу са законима и другим прописима који регулишу ову област, обезбјеђивали и што квалитетније уређивали услови за очување и побољшање нивоа социјалне заштите у општини Никшић, неопходно је и даље предузимати мјере и активности у остваривању социјалне политике у општини Никшић, што прије свега подразумијева сарадњу свих надлежних државних органа, органа локалне самоуправе, здравствених установа, установа социјалне и д‌јечје заштите и других правних и физичких лица.

Скупштина је констатовала да је др Марку Митровићу, престала функција предсједникаЖирија за додјелу Награде ослобођења Никшића за 2024. годину, због подношења оставке.

Скупштина је са 22 гласа „за“, без гласова „против“ и без „уздржаних“ гласова, донијела

О д л у к у

о измјени Одлуке о именовању Жирија за додјелу Награде ослобођења Никшића за 2024. годину и именовала проф. др Мирослава Додеровића, за предсједника Жирија

Скупштина је завршила рад по утврђеном дневном реду, па је предсједник Скупштине закључио сједницу у 12.30 часова.

Саставни дио записника је тонски снимак сједнице.

Секретарка Предсједник

Ивана Шљукић, с.р. Немања Вуковић, с.р.